Lěkarska bimbawka

Lěkarska bimbawka (Pulsatilla vulgaris) jo rostlina ze swójźby górkacowych rostlinow (Ranunculaceae).

 Wopis 
Lěkarska bimbawka dośěgnjo za cas kwiśenju wusokosć wót 15 cm, ale za cas twórjenja płodow dośěgnjo wusokosć wót 40 cm. 

Spódne łopjena se pó kwiśonkach pokazuju. Wóni su owalne, wěcej raz pjerjate.

Kijašk jo rowny, běłošćeśaśe kósmaty a njaso jadne kwiśonki. Ma mutwi wjelgin rozdźělonych łopjeńkow. 

 Kwiśonki 
Kwiśo wót měrca až maja. Kwiśonkowe łopjena dośěgnu dłujkosć wót 5 cm (55-80 mm). Nejpjerwjej su zwónkate, ale pózdźej su rozšyrjone. Wóni su fijałkojte a wenka šćeśaśe kósmate. Ma 6  pśikšywnych łopjeńkow. Kwiśonki bu wót pcołkow a tśmjelow woprošone. 

Stameny su mnogolicbne. 

 Płody 
Płody maju pěstku z dłujkosću wót 5 cm. Rozšyrjone wórjechowych płodow se pśez wětśik pśewjeźo. 

 Stojnišćo 
Rosćo na suchych błomjenjach, zwětšego na kalku.

 Rozšyrjenje 
Lěkarska bimbawka jo rozšyrjona wót Engelskeje a Francojskeje až Šwedskeje a Ukrainy; w Nimskej až pódpołdnjoweje Bayerskeje.

 Wužywanje 

 Nožki 

 Žrědła  
 GU Maxi-Kompaß Blumen, ISBN 3-7742-3852-9, bok 10 
 GU Naturführer Blumen, ISBN 3-7742-1507-3, bok 8 
 Seidel/Eisenreich: BLV Bestimmungsbuch Blütenpflanzen, ISBN 3-405-13557-5, boka 174 a 175 

Kategorija:Górkacowe rostliny